cyanic-selkie/wikianc huggingface dataset:
Мозамбик
Стопанство
Половина жители на Мозамбик живеат под линијата на сиромаштијата. Кога завршила граѓанската војна во 1992, Мозамбик бил една од најсиромашните држави во светот. Сѐ уште е една од најсиромашните држави но во последните неколку години забележува значаен напредок. На состанокот на Парискиот клуб 2001 на Мозамбик му е опростен значаен дел од долговите што ги има кон другите земји. Враќањето на бегалците од војната и успешните економски реформи доведоа значаен економски раст: просечниот раст од 1993 до 1999 бил 6,7%, а од 1997 до 1999 просечен раст бил преку 10% годишно. Големите поплави кои се случиле во 2000 го намалиле растот на 2,1%. 2001 земјата остварила економски раст од 14,8%. Се проценува во наредните години растот ќе биди помеѓу 7% и 10%.
Демографија
Провинциите Замбезија и Нампула се најнаселени, во нив живее околу 45% од населението во државата. Народот Макуа кој има околу четири милиона припадници е доминантна група на северот на земјата. Народите Сена и Шона живеат во долината на реката Замбези, а народот Шанган е на југот од Мозамбик. Други етнички групи се: Маконде, Јао, Свахили, Тонга, Чопи, Шона и Нгуни (вклучувајќи и Зулу). Во земјата живеат и мал број Европејци воглавном Португалци. Христијани се од 20% до 30% жители, муслимани од 15% до 20%, а останатите веруваат во локалните верувања. Португалскиот е службен јазик и јазик кој најмногу се зборува, затоа што Банту народите говорат повеќе свои јазици (од кои најмногу користат свахили, макау, сена, ндау и шанган). Арапи, Кинези и Индијци покрај португалскиот говорат и на својот јазик како нивен втор јазик. Образованите слоеви зборуваат на англиски кој се учи во училиштата како втор или трет образовен јазик.
Св. Харалампија (Витолиште)
Во дворот на селското училиште и непосредно до старата црква, пред Втората светска војна селаните откриле гробница издлабена во карпа, во која имало тројца покојници и богати прилози кои денес не се зачувани.
Краусник-Грос Васербург
Краусник-Грос Васербург (Krausnick-Groß Wasserburg) — општина во округот Даме-Шпревалд, во Бранденбург, Германија.
Куч (Албанија)
Куч (Албанија) — село во Албанија. Селото се наоѓа во областа Белград и општината Пошње.
Ревматоиден артритис
Ревматоидниот артритис е хронична и прогресивна автоимуна болест која предизвикува воспаление, болка, оток и вкочанетост на зглобовите и ткивата околу зглобовите, како и ограничување на движењето и функцијата на различни зглобови.
Опис на болеста и симптоми
Воспалението почнува во зглобната мембрана која го штити зглобот, обезбедува исхрана за 'рскавицата и ја создава зглобната течност. Во светот, од оваа болест страда 1% од населението при што односот меѓу жените и мажите е 3:1. Постојат два вида артритис: ран, каде симптомите траат помалку од три месеци, и дијагностициран ревматоиден артритис со симптоми на инфламација и отекување на зглобовите.
Најчести главни симптоми се болката и вкочанетоста на зафатениот зглоб. Вкочанетоста кај активниот ревматоиден артритис типично се влошува наутро, но може да се појави било кога и да трае од еден до два часа, па и цел ден. Други симптоми кои се појавуваат кај ревматоидниот артритис се:
Развој и тек
Во повеќето случаи симптомите се развиваат постепено, во тек на неколку недели. Може да се случи појава на вкочанетост на рацете, прстите или табаните на нозете наутро и тоа да трае половина ден. Тоа може да се појави и да се смири за одредено време, но понатаму станува редовна практика. Потоа се забележува и појава на болка и оток во истите зглобови.
Лекување
Третманот на овој артиртис е поединечен и вклучува комбинација на лекови, одмор и вежби. Најчесто користен лек со кој започнува терапијата на ревматоидниот артритис е метотрексат, важно е болните со ревматоиден артритис е терапијата редовно да ја земаат, независно од видот на цената на терапијата. Болките во зглобовите може да се намалат со практикување лесни вежби за истегнување, со цел да се зацврстат мускулите (пливање или аеробик). Треба да се избегнуваат тешки и напорни вежби кои само можат да ја влошат состојбата на зглобовите или да предизвикаат повреди.
Исхрана за болеста
Оптималната исхрана за лица со ревматоиден артритис вклучува изобилство на зеленчук, интегрална храна и растителни влакна. Намалувањето или елиминирањето на внесот на производи од животинско потекло, рафинирани јагленихидрати, заситени масти и тутун ги намалуваат симптомите. Заситените масти го зголемуваат воспалението на телото и предизвикуваат болка, оток и оштетувања на зглобовите. За да се намали воспалението се препорачува конзумирање на многу овошје и зеленчук кои се богати со антиоксиданси. Богати извори на антиоксиданси се: јаболко, цвекло, брокула, боровинка,малина, портокал, црно грозје, спанаќ и јагоди. Зелениот чај е уште еден богат извор на антиоксиданси и се проучува за спречување и за намалување на болеста.
219 п.н.е.
219 п.н.е. — година според општоприфатениот календар. Тоа била 219. година пред новата ера, 219. од првиот милениум п.н.е., 19. од 3 век п.н.е. и последна од 210-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5289 и 5290 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4531 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3541 и 3542 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 534.
NGC 6060
NGC 6060 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6060 се споменува и како UGC 10196, MCG 4-38-25, CGCG 137-36, IRAS 16036+2137.
Откривање
Објектот е откриен на 22 јуни 1876 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 5 м 52,2 с, а неговата деклинација, односно висината на лакот на тој агол, +21° 29' 4"". Положбениот агол на објектот е во износ од 105°.
Други поделби
Проучување на NGC 6060 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 57110. Во рамките на атласот на длабокото небо, Уранометрија 2000.00, објектот припаѓа на групата означена со бројот 155; додека во Каталогот на основни ѕвезди (GSC) е групиран под бројот 1515. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 113.
Василица (планина)
Василица (Βασιλίτσα) — планина во состав на венецот Пинд, на границата меѓу Егејска Македонија на исток и Епир на запад, поточно општините Гребен (Македонија) и Коница (Епир). Има и скијалиште со 18 патеки и 7 жичарници.
Планината Василица е важно живеалиште за мечки, видри и диви кози, и има вкупна површина од 13.562,9 хектари.
Вегетација
Преовладувачката вегетација е особена за екосистемите на бука и средоземни четинари (црн бор, ела), ладнокрвни четинари (роболо) и воншумски екосистеми (субалпски ливади). Вековните роболи во зима прават формации со маглата во снегот, додека во лето си играат со сенки во алпската трева на Василица. Климата во областа на Василица е помеѓу континентална и средоземна.
Жичарници и скијачки патеки
Две од патеките се означени од МСФ како олимписки патеки.
Историја
Првата жичарница била изградена во 1975 година (Елимеја). Оттогаш, ски-центарот имал две големи проширувања, едното во 1993 година и второто во 2000 година.
Џон Реј
Џон Реј (англ. John Ray, до 1670 го испишувал своето име како John Wray; 29 ноември 1627 во Есекс — 17 јануари 1705 исто така) бил англиски природонаучник. Бил член на Кралското друштво.
Објавил неколку важни работи за растенијата и животните, како и класичната работа во традицијата на природната теологија — „Мудроста Божја, отелотворена во творбата“ (Wisdom of God, Manifested in the Work of Creation, 1691).
Во делото Methodus plantarum novae (1682) прв ја вовел поделбата на растенијата на дикотиледони и монокотиледони и ја дал првата биолошка концепција за видот.
Го проучувал влијанието на светлината врз бојата на растенијата.
Познат е и како собирач на англиски поговорки и легенди.
Виолета Танчева-Златева
Виолета Танчева-Златева — македонска поетеса, раскажувачка, лекторка.
Животопис
Виолета Танчева-Златева е родена  на 25 април 1968 година, во с. Бориево, Струмица. Основното образование го завршила во родното место и во соседното с. Турново, а средното образование во гимназијата „Јане Сандански“ во Струмица. Во 1991 година дипломирала на Филолошкиот факултет во Скопје, на групата Југословенска книжевност со македонски јазик. Од 1994 до 2013 година работела во ТНИД „Ѓурѓа“, Скопје, во почетокот како уредник на списанијата „Допри ме нежно“ и „World Press ИЗБОР“, подоцна како главен и одговорен уредник на издавачката дејност, одговорен уредник и лектор. Од октомври 2013 година работи како лекторка во Издавачки центар ТРИ во Скопје. Член е на Друштвото на писателите на Македонија од 2000 година. Член е на Редакцијата на списанието за книжевност и култура АКТ, на списанието „Стожер“, гласило на Друштвото на писатели на Македонија, како и на Здружението на лекторите на РМ.
Награди
Добитник е на четири награди (две втори и две трети) на анонимниот конкурс за краток расказ на „Андриќеви денови на културата“ во Травник во 80-тите години; прва награда за проза на анонимниот конкурс на Независни изданија „Ѓурѓа“ за „Книга за сонот“, 1992; наградата „Браќа Миладиновци“ за најдобра поетска книга објавена меѓу две фестивалски изданија на Струшките вечери на поезијата, во 2015 година, за стихозбирката „Година без лето“. За книгата „Патот“ ја доби наградата „Ацо Шопов“ на Друштвото на писателите на Македонија за најдобра поетска книга објавена во 2018 година. Во 2022 година за поетскиот ракопис „Глуво време“ ја доби наградата „Антев златник“ на Meѓународната поетско-културна манифестација „Анте Поповски - Антево перо“. Застапена е во повеќе прозни и поетски антологии, во Македонија, Србија, Словенија и Бугарија.
Мелиса Мекарти
Мелиса Ен Мекарти (родена на 26 август 1970 година) е американска актерка, комичарка, продуцентка, писателка и модна дизајнерка. Добитничка е на бројни признанија, меѓу кои и две награди „Прајтајм Еми“ и номинации за две награди „Оскар“ и за две награди „Златен глобус“. Мекарти била прогласена од Тајм како една од 100-те највлијателни луѓе во светот во 2016 година, а таа повеќепати била претставена на годишното рангирање на најплатените актерки во светот. Во 2020 година, „Њујорк тајмс“ ја рангирале на #22 во својата листа на 25 најголеми актери на 21-от век.
Мекарти почнала да се појавува во телевизија и филм кон крајот на 1990-тите и првпат се стекнала со признание за нејзината улога како Суки Сент Џејмс во телевизиската серија Девојки Гилмор (2000–2007). Таа ја играла Дена во ситкомот на ABC Саманта Кој? (2007-2009) пред да глуми како Моли Флин во ситкомот на CBS, Мајк и Моли (2010-2016), за кој ја добиланаградата Прајмтајм Еми за извонредна главна женска улога во хумористична серија во 2011 година. Настапите на Мекарти како водител во Сабота навечер во живо довеле до победа за наградата Прајмтајм Еми за извонредна гостинска актерка во хумористична серија во 2017 година.
Мекарти и нејзиниот сопруг Бен Фалконе се основачи на продукциската куќа На Денот Продукција, под која соработувале на неколку комични филмови. Во 2015 година, таа лансирала сопствена линија на облека за жени со поголема тежина, по име Мелиса Мекарти Седум7, и добила филмска ѕвезда на Булеварот на славните во Холивуд.
1997–2010: Рана работа, Девојки Гилмор и Саманта Кој?
Мекарти го направила своето прво телевизиско појавување во една епизода од хумористичната серија на NBC Џени, заедно со нејзината братучетка Џени Мекарти. Таа го имала своето деби во игран филм во помала улога во комедијата Оди од 1999 година, а подоцна имала улоги во филмовите Давење Мона, Детето на Дизни, Ангелите на Чарли, Ангелите на Чарли: Полн гас, Третото тркало и Животот на Дејвид Гејл. Таа исто така работела во три епизоди на Ким Посибл, изразувајќи го DNAmy. Во 2000 година, Мекарти ја добила улогата на Суки Сент Џејмс, расположената и лута најдобра пријателка на Лорелај Гилмор, на телевизиската серија на ВБ, Гилмор Девојки. Во текот на серијата, Суки е деловен партнер и навивачка на Лорелаj. На 7 април 2016 година, Мекарти во Шоуто на Елен Деџенерис објавила дека ќе се врати за оживувањето на серијата, Девојки Гилмор: Една година во животот, на Нетфликс. Вториот бил објавен на 25 ноември 2016 година и Мекарти се појавила во една од четирите епизоди.
Во 2007 година, таа глумела заедно со Рајан Рејнолдс во психолошкиот трилер за научна фантазија Деветите, напишан и режиран од Џон Август. Таа подоцна глумела во независните комедии „Капетан“, „Само додај вода “ и „Прилично грди луѓе“. Исто така, во 2007 година, Мекарти глумела како Дена Стивенс во ситкомот на ABC Саманта Кој?. Мекарти го глумела социјално незгодниот најдобар пријател на Саманта од детството, кого Саманта го немала видено од седмо одделение. Кога Саманта се буди од кома, Дена ја убедува Саманта дека тие отсекогаш биле најдобри пријатели. Додека Андреа на крајот ја принудува да ја открие вистината, Саманта сè уште останува пријателка со Дена. Таа гостувала во Рита Рокс и во Приватна Ординација. Во 2010 година, Мекарти играла споредни улоги во филмовите Резервниот план и Животот како што го знаеме.
2011–2015: Мајк и Моли, Деверици и успех
На 20 септември 2010 година, Мекарти добила главна улога во ситкомот на CBS Мајк и Моли. Во 2011 година, Мекарти имала пробивна изведба во комедијата Деверици заедно со Кристен Виг, Маја Рудолф, Роуз Бирн, Венди Меклендон-Кови и Ели Кемпер. Мекарти добила номинација за Оскар за нејзината изведба. Есента 2011 година, откако ја стекнала славата од Деверици, таа ја добила својата прва награда Еми за извонредна главна женска улога во хумористична серија за нејзината улога на Мајк & Моли. Во јуни 2011 година, таа била домаќин Жени во филмски кристал + награди Луси. Мекарти подоцна имала споредни улоги во Ова е 40 (2012), спиноф на филмот на Џад Апатоу, Тропна, и Мамурлакот Дел III (2013). Таа била поканета да се приклучи на Академијата за филмски уметности и науки во јуни 2012 година заедно со 175 други. Мекарти била домаќин на Сабота вечер во живо на 1 октомври 2011 година, 6 април 2013 година, 1 февруари 2014 година, 13 февруари 2016 година и 12 мај 2017 година. Таа била номинирана пет пати за наградата „Еми“ за извонредна гостинска актерка во хумористична серија за нејзините настапи во телевизиското шоу од 2011 до 2017 година, освојувајќи во 2017 година. Во 2013 година, Мекарти глумела во криминалната комедија Крадец на идентитетот со Џејсон Бејтмен. Крадец на идентитетот се отвори на број 1 на бокс офисот и заработи 174 милиони долари ширум светот и покрај негативните критики.
Во 2013 година, Мекарти глумела заедно со Сандра Булок во бади коп комедијата Топлината. Филмот бил објавен во Соединетите Американски Држави и Канада на 28 јуни 2013 година, со критички и комерцијален успех. Со тоа што Мекарти ја нарекувале „злато на благајните“ Топлината, заработил 229 милиони долари ширум светот.
Мекарти го ко-напишала сценариото за филмот Тами, кој бил објавен на 2 јули 2014 година. Ликот на Мекарти ја губи работата и автомобилот, а потоа дознава дека нејзиниот сопруг изневерил. За да се извлече, таа е принудена да се потпре на нејзината баба алкохоличар (Сузан Сарандон) за превоз додека тргнуваат на патување за себеоткривање.
Мекарти продуцирала пилот на CBS во кој глумел нејзиниот сопруг Бен Фалконе. Мекарти ја играла главната женска улога, заедно со Бил Мареј, во комедијата од 2014 година Свети Винсент, во режија и сценарио на Теодор Мелфи. На 19 ноември 2014 година, било објавено дека Мекарти ќе ја портретира хероината од самовилите Тинкер Бел во ненасловената комедија-авантура во режија на Шон Леви. Таа исто така ќе го продуцирала филмот. Покрај тоа, Мекарти била водечка улога во шпионската комедија на чест соработник, Пол Фајг, „Шпион “ (2015), улога што и ја донесла на Мекарти првата номинација за наградата „Златен глобус“.
Во мај 2015 година, Мекарти добила ѕвезда на Булеварот на славните во Холивуд. Во август 2015 година, Форбс ја рангирале како трета најплатена актерка во 2015 година, со заработка од 23 милиони долари.
2016–сега: Драмски улоги и признанија на награди
Во 2016 година, Мекарти глумела во „Шефот“, комедија базирана на лик што Мекарти го создала во Лос Анџелес Граундлингс - богата деловна жена „која оди во затвор за инсајдерско тргување и се бори повторно да се измисли како нова драга на Америка кога ќе биде ослободена“. Исто така таа година, таа глумела автор и научник во целосното женско рестартирање на Истерувачи на духови, во режија на Пол Феиг.
Мекарти се појавила во реклама за Супер Боул ЛИ за Киа Моторс, промовирајќи го Киа Ниро. Мекарти глумела необична екологистка, на која и се случуваат низа несреќи како што се превртување од кит, нападнато од носорог и паѓање на пукнатина. Рекламата ја содржи песната „Издржување за херој“.
На 28 јуни 2019 година, било објавено дека Мекарти преговарала за улогата на Урсула во претстојниот филм на Дизни „Малата сирена“, кој требало да го режира Роб Маршал. На 18 февруари 2020 година, Мекарти го потврдила нејзиниот кастинг како негативец за време на интервјуто за Шоуто на Елен Деџенерис.
Личен живот
Мекарти се омажила за нејзиното долгогодишно момче Бен Фалконе, актер и дипломец на Земјаните, на 8 октомври 2005 година. Двојката има две ќерки, Вивијан и Жоржет. Бременоста на Мекарти со Вивијан била запишана во последната сезона на Девојки Гилмор. И Вивијан и Жоржет се појавиле во филмот „Шефот“ од 2016 година, при што првата играла помлада верзија на ликот на нејзината мајка.
Фалконе често се појавувал во филмовите и ТВ сериите на Мекарти, како што е епизодата од третата сезона на Девојки Гилмор, Деверици, Топлината, Тами, Крадец на идентитет, Шпион, Шефот, Животот на забавата, Убиствата во времето на среќата, Можеш ли некогаш да ми простиш? и Девет совршени странци.
Во изданието на Во стил од април 2021 година, Мекарти речла дека „[таа е] сигурно левица “ во однос на политиката.
Производство
Во 2013 година, Мекарти ја основала продукциската компанија On the Day Productions со нејзиниот сопруг Бен Фалконе. Тами бил првиот проект на компанијата. Филмот чинел 20 милиони долари.
Модна линија
Мекарти студирала текстил на Универзитетот во Јужен Илиноис и била заинтересирана за модна кариера пред да ги следи своите интереси за глума. Кога се преселила во Њујорк, требало да присуствува на Модниот институт за технологија. Еден од нејзините најблиски пријатели е дизајнерот на чевли, Брајан Атвуд. Мекарти, исто така, поминала време работејќи како клиент за компанија за танц.
Е3 Харелбеке 2017
Е3 Харелбеке 2017 (службено: Е3 Харелбеке Рекорд Банк 2017) — 60. издание на велосипедската еднодневна трка Е3 Харелбеке, која се одржала на 24 март како единаесетти настан во сезоната на Светската турнеја.
Мелиса Мекарти
Модна линија
Во 2015 година, Мекарти ја објавила својата прва колекција на облека, Мелиса Мекарти Седум7, за жени со поголема тежина. Линијата вклучувала облека до големина 28. Во интервју за Повеќе, Мекарти изјавила: „Луѓето не застануваат на големината 12. Чувствувам дека недостасува голема работа каде што не можете да се облечете според вашето расположение над одредена бројка. Трговските центри ги издвојуваат продавниците за облека „плус тежина“ и ги кријат овие продавници подалеку од другите делови на трговскиот центар.“ Седум, кој бил развиен заедно со Sunrise Brands, дебитираше во август 2015 година на Домашна Шопинг Мрежа.
Е3 Харелбеке 2017
Во спринт од тројца белгиски возачи, Грег ван Авермат победил пред националниот првак Филип Жилбер од, додека подиумот го заокружил возачот на , Оливер Насен.
Рута
Растојанието на Е3 Харелбеке 2017 изнесувало 206,1 километар. Рутата тргнувала од средиштето на Харелбеке и се движело на исток до Нинове, по што вртела на запад и се движела низ Фламанските Ардени со петнаесет искачување. Тигемберг, последното искачување, било сместено на 20 километри од целта.
Деца-бегалци
Деца-бегалци (παιδομαζώματος) — поим со кој во Македонија, а и Бугарија се нарекуваат од 28 000 до 32 000 деца на возраст помеѓу 2 и 14 години, кои на двапати во март и мај 1948 година за време на Граѓанската војна во Грција организирано се евакуирани од Демократската армија на Грција (ДАГ) вон границите на Грција.
Со спогодбата помеѓу Привремената демократска влада на Грција и источноевропските земји (март–април 1948) биле евакуирани над 30.000 македонски деца, од кои во Југославија 11.000, Романија 5.000, Чехословачка 3.000, Полска 2.500, Унгарија 2.800, Бугарија 2.500 и во Источна Германија 1.120 деца. Во тие земји, за потребите на 10.000 македонски деца биле отворени македонски училишта (со учебниции литература) и добивале пошироки знаења за македонската историја. Биле издавани и весници на македонски јазик. На костурски и лерински дијалект со кирилска азбука биле објавувани книги и романи. Како возрасни и образовани, поголемиот дел од нив се вратиле во СРМ. Со евакуација на децата КПГ сакала да создаде, да обезбеди и да воспита кадар за пролетерска револуција во Грција.
Во Македонија, каде децата-бегалци се најмногубројни, функционира Здружение на децата-бегалци, која досега организирала четири Светски средби на децата бегалци — во 1988 и 1998 во Скопје, во 2003 година во Лерин и од 18 до 21 јули 2008 година повторно во Скопје. Во јули 2018 година треба да се одржи петтата средба.
NGC 3691
NGC 3691 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3691 се споменува и како UGC 6464, MCG 3-29-53, CGCG 96-50, ARAK 294, IRAS 11255+1711.
Откривање
Објектот е откриен на 14 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3691 е од видот SB/P. Видливиот сјај со голо око изнесува 12,4 m, а оној во рамките на интервалот од минималната до максималната честота 13,3 m, додека површинскиот сјај изнесува 12,6 m/лм2. NGC 3691 има привидни димензии од 1,4' х 1'.
Други поделби
Проучување на NGC 3691 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35292. Во рамките на атласот на длабокото небо, Уранометрија 2000.00, објектот припаѓа на групата означена со бројот 192; додека во Каталогот на основни ѕвезди (GSC) е групиран под бројот 1438. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 51.
Ремда-Тајхел
Ремда-Тајхел (Remda-Teichel) — поранешен град и општина во округот Залфелд-Рудолштат, во сојузната покраина Тирингија, Германија. Се наоѓа 15 километри северозападно од окружниот град Залфелд и 28 километри југоисточно од покраинскиот главен град Ерфурт. Од 1 јануари 2019 година претставува дел од градот Рудолштат.
Градски единици
Кон градот Ремда-Тајхел припаѓале следниве единици.
Филип Ѓорѓевиќ
Филип Ѓорѓевиќ (роден на 28 септември 1987 година) е српски фудбалер кој игра на позицијата како напаѓач.
Ѓорѓевиќ за Србија одиграл 14 натпревари и постигнал 4 гола во периодот од 2012 до 2014 година.
Почетна кариера
Филип Ѓорѓевиќ ја започнал својата кариера во неговиот роден град во клубот Црвена ѕвезда од Белград, каде што поминал осум години. Одредено време минал и во тимот на Рад како позајмен играч. За Црвена ѕвезда настапил само на осум првенствени натпревари пред да се пресели во Франција.
Нант
Откако бил позајмен од Лига 2 за тимот на Нант и им помогнал да се квалификуваат во Лига 1 по сезоната 2007-08, клубот на Нант се согласил да го потпише трајно четиригодишниот договор. Во враќањето на клубот во Лига 1, Ѓорѓевиќ настапил на 19 првенствени натпревари и постигнал вкупно два гола. Тоа се случило во сезоната 2008-09, кога и екипата на Нант повторно заминала да се натпреварува во Лига 2. Во следната сезона 2009-2010, тој има речиси идентична статистика како претходната сезона. Клубот на Нант останал да се натпреварува во Лига 2. Конечно, Ѓорѓевиќ развил поголема конзистентност во сезоната 2010-11 и настапил на 36 лигашки натпревари, притоа постигнувајќи вкупно 12 гола и асистирајќи во пет наврати. Во сезоната 2011–12 со клубот на Нант, кој сѐ уште бил во Лига 2, Ѓорѓевиќ одиграл 28 првенствени натпревари, постигнал шест гола и асистирал пет пати.
Од сезоната 2012-13, Ѓорѓевиќ експлодирал во својата форма и директно придонел за промоција во првата лига на екипата на Нант на крајот од сезоната. На 34 првенствени натпревари, тој постигнал 20 гола и бил најдобар стрелец во Лига 2 на крајот од сезоната. На 16 август 2013 година, екипата на Лион понудила помеѓу 3-5 милиони евра за услугите на Ѓорѓевиќ, иако тој и Нант го одбиле трансферот. По враќањето на клубот во Лига 1, Ѓорѓевиќ постигнал седум гола во првите 12 натпревари, конкурирајќи им на Радамел Фалкао и Златан Ибрахимовиќ за првото место на листата на најдобри стрелци во Лигата.
Лацио
На 19 март 2014 година, Ѓорѓевиќ објавил дека ќе замине од Нант во италијанската Серија А во тимот наЛацио од Рим. Тој потпишал преддоговор со екипата на Лацио откако влегол во последните шест месеци од договорот со екипата на Нант. На Лацио му се приклучил на 1 јули 2014 година. Првите голови на Ѓорѓевиќ за Лацио биле постигнати на 29 септември 2014 година, постигнувајќи хет-трик кога неговиот клуб го поразил тимот на Палермо со 4:0. Во тој момент Лацио се наоѓал во горниот дел од табелата во Серија А. Тој повторно постигнал гол во следниот натпревар на клубот, и тоа шутирајќи со глава по нафлената топка на Антонио Кандрева во 25та минута. На овој натпревар екипата на Лацио победила со резултат од 3:2 на домашен терен над клубот на Сасуоло.
Киево
На 13 јуни 2018 година, составот на Киево официјално потврдило дека ќе потпише со Ѓорѓевиќ кога неговиот договор ќе истече со клубот на Лацио на 30 јуни. Договорот што го потпишал Србинот ќе трае три години со можност за продолжување за една година.
Репрезентација
Ѓорѓевиќ бил повикан во државната репрезентација на Србија на 24 ноември 2007 година на квалификацискиот натпревар од групата А за ЕВРО 2008 на домашен терен против репрезентацијата на Казахстан. На тој натпревар не се појавил во игра. Пет години по неговиот прв повик, на 14 ноември 2012 година селекторот на Србија, Синиша Михајловиќ го избрал за егзибицискиот натпревар против репрезентацијата на Чиле. Тој постигнал гол две минути по влегувањето на теренот како замена. По квалификацискиот натпревар за Светското првенство во 2014 година против репрезентацијата на Македонија на 15 октомври 2013 година, излегла слика на целосно голиот Ѓорѓевиќ, придружуван од соиграчите Ненад Томовиќ и Александар Коларов. Оваа фотографија наводно ја направил еден гледач кој случајно влегол во соблекувалната.
Сурлица
Сурлица ( : Сурлица) е село во општина Трговиште, Пчински округ, Србија.
Историја
Во минатото во ова село некое време живееле Јуруци. Имало од 60 до 70 јуручки куќи во селото. Во времето додека овде живееле јуруците, од кратовско се доселиле двајца браќа. Нивните куќи лежеле подалеку од јуручките куќи, во Ѓоринско маало. Двајцата браќа овде имале вкупно 9 синови. Тие брзо се намножиле, и цело село потекнува од споменатите двајца браќа доселени од кратовско.
Кон крајот на XIX век Сурлица е село во прешевската каза на османлиската империја. Според патриаршискиот митрополит Фирмилијан во 1902 година во селото имало 67 патриаршиски куќи. По податоците на секретарот на Бугарската егзархија Димитар Мишев („Lа Mаcédoinе еt sа Populаtion Chrétiеnnе“) во 1905 година во селото има 240 жители.
Во 2002 година во селото живеат 92 Срби и 2 други.
Во селото има параклис „Света Петка“.
Родови
Сурлица е населена со српско население.
Според истражувањата од 1949 година, родови во селото:
Иселеништво
Покрај погоре споменатите иселеници при описот на родови, иселеници има и во селото Плоча кај Босилеград (иселеникот ја основал Суљева маала). потоа во паланечкото село Огут (Качаровци), во пчинските села Долна Лесница (Јуруци и Спасинци) и во селото Голочевце (Мамузовци).
Дестилација
Дестилација е метод на одделување на течните смеси на хемиски соединенија со физичкиот процес на испарување, а потоа кондензирање на состојките на смесата. Се користи за да прочисти едно или повеќе соединенија кои се во смесата. Од техничка страна на гледање, постојат два типа на дестилација: едноставна дестилација (мешавината се состои од само два елементи што сакате да ги одделите) и фракциона дестилација (кога мешавина се состои од неколку фракции, кои треба да се одделат).
За дестилацијата да биде успешна, составот на пареата мора да се разликува од составот на течностите. Основниот услов е разликата (што повисока, толку подобро)  точката на вриење на хемиските соединенија кои биле разделени. Сепак, постојат мешавини чии состојки не може да ги одделите. Дури и кога постои разлика во точката на вриење, составот на пареа станува еднаков на составот на смесата. Таквите мешавини ги нарекуваме азеотропски мешавини, еден од попознатите примери е мешавината од 96% алкохол и 4% вода.
Дестилација има широка примена во индустријата, особено во рафинериите за нафта и други хемиски индустрии.
Спротивниот процес од дестилација, кој може да го има истиот ефект (разделување на мешавини) е замрзнување на мешавина.
Рефлексологија
Рефлексологијата претставува стара холистичка терапија што се темели врз стимулирање на рефлексните точки кои се наоѓаат во стапалата.
Предности
Рефлексологијата е одлична за телото, умот и духот, посебно во период кога е зголемено нивото на стрес. Рефлексологијата опушта, смирува и го потикнува телото да се ослободи од токсините и нечистотиите, исто така ја подобрува и циркулацијата во телото. Рефлексологијата има моќ да го подобри нивото на енергија со што предизвикува ослободување од стресот и напнатоста.
Како помага рефлексологијата?
Рефлексологијата делува превентивно, но може да ублажи или излечи состојби како:
Непрепорачлива
Рефлексологијата никогаш не претставува замена за медицинската терапија, но сепак постигнувањето рамнотежа во телото може да го подобри човечкото здравје. Не се препорачува правење третмани при:
Кресент Куп
Кресент куп или „Исламско национално рагби првенство“ е машки рагби турнир организиран од Светската рагби федерација и од Исламската спортска федерација и го претставуваат тимови од исламскиот свет. Турнирот се одржал во Малезија во 2015 година, и бил ко-организиран од Малезиската рагби унија. Домаќините Малезија се моментални шампиони, и го поразиле Алжир во финалето. Иако турнирот е опишан како „инаугуративен“, сепак од март 2016 нема информации за следни турнири.
Перформанси на народите
За секој турнир, бројот на екипите се прикажани во секое финале на турнирот.
Кутал
Кутал — село во Албанија. Селото се наоѓа во областа Белград и општината Кутал.
Пери-Кан Софијаева
Биографија
Софијава е родена во 1884 година во грузискиот град Карајала, тогашен дел од грузискиот регион Тифлис, во Руската империја. Таа била единственото девојче во осумчлено семејство. Во времето на Руската империја, Софија била на чело на нејзините браќа, со што се здобила со популарност. Со земениот кредит од банка отворила дом за деца без родители во селото. Нејзиното име беше Пери-Кан Софијаева, но многу малку се знае за самата Софија, дури ни датумот на раѓање. Останува само нејзиниот потпис во официјалната евиденција, можна фотографија, нејзиниот гроб и народните сеќавања на постарите од Карајала. Тие се сеќаваат на „Човекот Пери-Кан“, нескротлива фигура вооружена со пиштол Маузер и пуши луле, речиси незамисливо во денешното цврсто патријархално азербејџанско општество. Но, приказната на Софија резонира многу подалеку од границите на заспаната Карајала, одразувајќи ги огромните ветувања и ужасните загуби што Грузија ги доживеа во првата половина на 20 век.
Независна Грузија
По Февруарската револуција од 1917 година, транзицијата од Јужен Кавказ започнала со реформа на локалните власти. На 26 мај 1918 година, Грузија ја прогласила својата независност. На локалните избори подоцна во годината, Софијава била избрана за советник во Карајала. Иако Софијава била активна личност, многу малку се знае за нејзиниот живот.
Инвазија на Советскиот Сојуз
Според Рашган Софија, сопругата на внукот на Пери-Кан Софијаева, Софијава ги мразела болшевиците и советската влада. Поради Големата чистка, таа се шетала со својот стар пиштол Маузер Ц96, откако осум браќа биле погубени и закопани во еден од заедничките гробници бидејќи потекнувале од богато семејство и се сметале за предавници.
Смртта
Софијава починала во 1953 година, жртва на срцев удар откако слушнала за притворањето на еден од нејзините внуци.
Природен парк Синтра-Каскаис
Природниот парк Синтра-Каскаис ― парк на португалското крајбрежје, еден од 13-те природни паркови на Португалија. Иако бил основан во 1994 година како природен парк од португалската власт, тој е заштитен од 1981 година. Неговата површина е приближно 145 км2. Паркот го опфаќа планинскиот венец Сера де Синтра, но се протега сè до крајбрежјето и Кабо да Рока, најзападната точка на континентална Европа. Го содржи замокот на Маврите. Се наоѓа на растојание од 25 км од Лисабон, природниот парк Синтра-Каскаис е популарна област за туризам, со многу различни индивидуални историски и природни места и знаменитости. Синтра и Каскаис се градови и општини на лисабонскиот/есторилскиот брег.
Метарбитал
Метарбитал бил патентиран во 1905 година од Емил Фишер кој работел за Мерк. Се продавал како Гемонил од страна на Abbott Laboratories. Метарбитал е барбитурат антиконвулзив, кој се користи во лекување на епилепсија. Има слични својства како фенобарбитонот.
Синтеза
Метарбитал може да се синтетизира од 2,2-диетилмалонска киселина и О -метилизоуреа.
Еордеја
Еордеја (или Еордаја) — древна област во Долна Македонија околу езерото Бегорида (Островско Езеро), северно од Елимеја, помеѓу областите Пиерија и Орестида, а јужно од Линкестида. Заедно со другите македонски области, многу рано (2 век п.н.е.) влегла во античката македонска држава. Поважни градови биле: Арниса и Кела.
По областа е именувана и Општина Еродеја во Кожанскиот округ, согласно грчката политика на присвојување на древната историја на Македонија.
220 п.н.е.
220 п.н.е. — година според општоприфатениот календар. Тоа била 220. година пред новата ера, 220. од првиот милениум п.н.е., 20. од 3 век п.н.е. и прва од 220-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5288 и 5289 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4530 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3540 и 3541 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 533.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 220 година се протега во 2416 и 2417, додека според второто гледиште, годината трае во текот на 2476 и 2477 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 323. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 867 и 866 исламска година пред хиџра.
Хадим Мехмед-паша
Хадим Мехмед-паша — грузиски османлиски државник. Тој бил Голем везир во периодот меѓу 21 септември 1622 година и 5 февруари 1623 година. Тој исто така бил и управник на Египет во периодот од 1604 до 1605 година.
Шмуел Ергас
Шмуел Ергас (, 16 век) бил еден од водачите на скопската еврејска заедница. Се преселил во Дубровник во 1560 година, каде што, заради високиот углед што го имало семејството, Шмуел и неговиот брат Јицхак се стекнале со правото да бидат левантски конзули во Дубровник. Ним им се приклучил и скопскиот Евреин Хаим Линдо, кој претходно бил конзул во Херцег Нови.
Курјан
Курјан — село во Албанија. Селото се наоѓа во областа Фиер.
Раул Кастро
Раул Модесто Кастро Руз (Raúl Modesto Castro Ruz; 3 јуни 1931), бил претседател на Државниот совет и Советот на министери на Република Куба односно шеф на државата и шеф на владата. Помладиот брат на Фидел Кастро бил првиот секретар на Централниот Комитет на Комунистичката партија на Куба. Раул има четири деца
Фидел Кастро на 18 февруари 2008 година најавил дека веќе нема да ги врши претседателски должности. На 23 февруари 2008 година Кубанскиот Парламент едногласно избрал Раул Кастро за нов претседател на Куба и командант на нејзините вооружени сили.
Неговата сопруга била Вилма Еспин.
Здрав Народ
Здрав Народ било месечно списание на Црвениот крст за Македонија кое се издавало во Скопје, во периодот од 1954 до 1961 година. Издавач на списанието бил Главниот одбор на Црвениот крст за Македонија. Прв главен уредник бил Лазо Страчков, а одговорен уредник Ленче Арсова. Печатените трудови обработувале социолошки и здравствени проблеми, пригодни случувања и др.
Црква 14 (Варош)
Црква 14  — археолошко наоѓалиште во прилепското село Варош. Претставува црква од средниот век.
Поглавје IV од Повелбата на Обединетите нации
Поглавјето IV од Повелбата на Обединетите нации ги содржи одредбите на Повелбата кои се однесуваат на Генералното собрание на ООН, особено неговиот состав, функции, овластувања, гласање и процедури.
Приматот на Генералното собрание
Поглавјето за Генералното собрание на ООН се појавува во Повелбата пред поглавјата за другите пет главни органи ( Совет за безбедност на ООН, Економски и социјален совет на ООН, Совет за старателство, Меѓународен суд на правдата и Секретаријат на ООН ). Ова го одразува гледиштето на основачите на ООН за Генералното собрание како „прва“ гранка на ООН, на ист начин како и поставувањето на одредбите поврзани со Конгресот на Соединетите Американски Држави во членот 1 од Уставот на Соединетите држави пред оние што се занимаваат со американскиот претседател и Врховниот суд на САД го одразувајќи го гледиштето на Конвенцијата од Филаделфија за Конгресот како „прва гранка“ на американската влада. И Конгресот на САД и Генералното собрание на ООН ја имаат својата „ power of the purse“ во однос на нивните соодветни организации. Без сомнение, Генералното собрание исто така се појавува прво затоа што повеќето одлуки (освен оние што се занимаваат со безбедносни прашања) споменати подоцна во Повелбата бараат согласност на Генералното собрание, а Генералното собрание назначува:
Членот 9 им гарантира на секоја земја-членка место во Генералното собрание, што го прави единственото тело на ООН со универзално членство.
Членови 10, 11, 12, 13, 14, 15 и 16
Членот 13 го задолжува Генералното собрание да започне студии и да дава препораки за „унапредување на меѓународната соработка на политичко поле и поттикнување на прогресивниот развој на меѓународното право и неговата кодификација“. Ова дава поим за надежите на основачите дека ООН, како што е формулирано со првичната Повелба, ќе биде првиот чекор кон многу посеопфатна рамка на меѓународното право, чиј развој ќе го координира Генералното собрание. Член 16 и доделува ограничена моќ на UNGA врз системот на старателство.
Член 17
Кога Соединетите Американски Држави заостанале во плаќањето на своите давачки кон ООН, некои членки сметале дека САД ги кршат своите обврски од договорот за да ги сносат трошоците на Организацијата. Во 1995 година, Малезија изјавила дека секоја еднострана одлука за намалување на проценките на ООН е „незаконска и тотално неприфатлива“, а Австралија изјавила дека „''нема да прифати ситуација кога најголемиот соработник, поради тоа што не ја почитува Повелбата, ќе ја дестабилизира операцијата. на ООН'' “. Друго толкување од институтот Като, е дека „намерата е да се осигура дека светското тело е финансирано од земји, а не од посебни интереси надвор од организацијата“.
Член 18
Членот 18 дава на секоја држава по еден глас во Генералното собрание на ООН. Толкувањето на деловите 2 и 3 е контроверзно. Тие велат:
Прашањето за тоа што претставува „важно прашање“ се појавило за време на дискусијата за Резолуцијата 2758 на Генералното собрание, со која била протерана тајванската делегација од ООН и била заменета со Народна Република Кина. Генералното собрание изгласило, со 59 гласа „за“ и 55 „против“ и 15 воздржани, дека ова е неважно прашање за кое не е потребна согласност од две третини од членовите. Делегатите на Република Кина протестирале дека оваа одлука е незаконска, и потоа ја напуштиле собраниската сала.
Членот 18 бил дизајниран да обезбеди поприменлив систем од оној утврден со членот 5 од Пактот на Лигата на нациите, кој предвидувал систем заснован на консензус во кој „одлуките на кој било состанок на Собранието или на Советот бараат договор на сите членови на Лигата претставени на состанокот “.
Член 19
Членот 19 предвидува дека секоја земја што заостанува две години по своите такси ќе го изгуби својот глас во Генералното собрание. САД, кога во знак на протест ги задржувале таксите поради бавното темпо на реформите во ООН, на крајот на секоја година платиле доволно за да избегнат губење на својот глас според оваа одредба.
Правилото 161 од деловникот на Генералното собрание вели дека Комитетот за придонеси „го советува Генералното собрание ... за дејствијата што треба да се преземат во врска со примената на членот 19 од Повелбата“.
Според „Њујорк Тајмс“, „Фактот дека некој член има заостанат долг и на тој начин нема право на глас, според воспоставената пракса, го утврдува генералниот секретар преку пресметка и го пријавува на Собранието од него или од Комитетот за придонеси. Споредливи ситуации во специјализираните агенции на Обединетите нации покажаа дека губењето на правото на глас на членот е задолжително и автоматско и дека фактот на неговиот долг е „министерска, математичка пресметка“ отколку политичка одлука. “
Откако со одлука на Светскиот суд за случајот „ <i id="mwSA">Одредени трошоци</i> “ станало јасно дека земјите од Советскиот блок, Франција и земјите од Латинска Америка не ги исплатиле мировните долгови, за време на 19-та седница (1964-1965), воопшто не биле донесени гласови за Генералното собрание. На крајот било одлучено да се игнорира тоа неисполнување, наместо да се одземе гласот на тие земји на Генералното собрание. Американскиот амбасадор Артур Голдберг изјавил дека „не е од светски интерес работата на Генералното собрание да биде имобилизирана во овие проблематични денови“.
Во 1963 година, соопштението за заостанатите долгови на Хаити од страна на претседателот на Генералното собрание на пленарниот состанок се сметало за непотребно, бидејќи не се случило официјално пребројување на гласовите во присуство на претставник на Хаити.
Во 1969 година, владата на Хаити тврдела дека не е во можност да ги плати своите давачки поради циклоните Бети, Флора и Инес, кои во период од седум години уништиле половина од земјоделството, сточарството и лесната индустрија. Хаити ги цитирал и негативните ефекти врз туризмот.
Од крајот на април 1998 година, 29 земји-членки на ООН имале заостанат долг повеќе од проценките од претходните две години и затоа немале право на глас во Генералното собрание. Во 1999 година, соочен со можност од санкции за членот 19, претседателот Бил Клинтон се согласил да задржи финансирање од организации кои го поддржувале абортусот во замена за договорот на Конгресот за враќање на заостанатите долгови на САД во Обединетите нации.
Член 22
Членот 22 им овозможува на ООН да формираат помошни тела. Ова било основа за предлози за формирање Парламентарно собрание на Обединетите нации без формално изменување и дополнување на Повелбата на ООН.
Кулас
Кулас — село во Албанија. Селото се наоѓа во областа Дебар и општината Кала Додас.
Аврски културен центар
Аврски културен центар (француски: Maison de la culture), познат и како Вулкан (француски: Le Volcan) — културен центар којшто се наоѓа спроти плоштадот Шарл де Гол во Авр.
Проектиран е од Оскар Нимаер и е отворен во 1982 година. .
Опис
Самата зграда има специфична форма инспирирана од индустриските градби - најчесто, разладните кули на термоцентралите.
Внатрешниот простор е целосно проектиран според потребите на современ ентериер сооодветно на наменета. Целосно е изведена во натур-бетон со пренапрегнато армирано железо. Затворена е од сите страни во еден вид бетониран бункер со широк отвор на горната страна од каде што доаѓа дневната светлина.